
                                                                                   administracijos direktoriaus
                                                                                   2025 m. balandžio 10 d. įsakymu Nr. AD-1-396	


ŽEMĖS SKLYPŲ FORMAVIMO IR PERTVARKYMO PROJEKTŲ ORGANIZAVIMAS

Paslaugos apibūdinimas
Paslauga teikiama interesantams, norintiems rengti žemės sklypų formavimo ir pertvarkymo projektus – formuoti sklypus, dalinti sklypus, padidinti esamus sklypus laisva valstybine žeme.

Paslaugos teikimo proceso aprašymas
Prašymas (priedas) teikiamas raštu tiesiogiai asmeniui ar jo atstovui atvykus į Savivaldybės administraciją adresu, J. Basanavičiaus g. 36, Kėdainiai, arba atsiuntus prašymą paštu ar per pasiuntinį, elektroniniais ryšiais – Kėdainių rajono savivaldybės administracijos elektroninio pašto adresu administracija@kedainiai.lt, jei yra galimybė identifikuoti pareiškėją.

Paslaugos teikimo informacija
Paslauga yra nemokama, suteikimo trukmė 20 d. d.

Teisės aktai, reguliuojantys paslaugos teikimą
1. Lietuvos Respublikos teritorijų planavimo įstatymas; 
2. Lietuvos Respublikos žemės įstatymas;
3. Lietuvos Respublikos žemės ūkio ministro ir Lietuvos Respublikos aplinkos ministro 2004m. spalio 4 d. įsakymas Nr. 3D-452/D1-513 „Dėl žemės sklypų formavimo ir pertvarkymo projektų rengimo taisyklių patvirtinimo”.

Informacija ir dokumentai, kuriuos turi pateikti asmuo
1. Prašymas (priedas), kuriame nurodoma žemės sklypo savininko fizinio asmens vardas, pavardė arba juridinio asmens pavadinimas ir buveinė; žemės sklypo, kurio žemės sklypų formavimo ir pertvarkymo projektą planuojam rengti, kadastro numeris ir adresas (jeigu suteiktas); esama ir pageidaujama žemės sklypo pagrindinė žemės naudojimo paskirtis ir (ar) būdas (būdai);
2. Žemės sklypo / pastatų, Nekilnojamojo turto registro išrašo (pažymėjimo) ir sklypo plano / inventorinės bylos pastatų plano kopijos;
3. Formuojamo, dalinamo arba didinamo sklypo schema.

Informacija ir dokumentai, kuriuos gauna paslaugos teikėjas
-

Už paslaugos teikimą atsakingų asmenų kontaktai
Architektūros ir urbanistikos skyriaus vyr. specialistė Violeta Večėnaitė tel.  +370 347 69531, el. paštas  violeta.vecenaite@kedainiai.lt;
Architektūros ir urbanistikos skyriaus vyr. specialistė Jūratė Misevičienė tel. nr. +370 347 69532, el. paštas jurate.miseviciene@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. paštas administracija@kedainiai.lt.


Paslaugos teikėjo veiksmų (neveikimo) apskundimo tvarka

Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

